CELEX: 52020PC0193
Language: sl
Date: 2020-05-12
Title: Predlog SKLEP SVETA o stališču, ki se v imenu Evropske unije zastopa v Odboru SGP, ustanovljenem z Vmesnim sporazumom o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani, v povezavi s sprejetjem seznama razsodnikov

EVROPSKA KOMISIJA
            Bruselj, 12.5.2020
            COM(2020) 193 final
            2020/0077(NLE)
            Predlog
            SKLEP SVETA
            o stališču, ki se v imenu Evropske unije zastopa v Odboru SGP, ustanovljenem z Vmesnim sporazumom o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani, v povezavi s sprejetjem seznama razsodnikov
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o stališču, ki se v imenu Evropske unije (v nadaljnjem besedilu: Unija) zastopa v Odboru SGP, ustanovljenem z Vmesnim sporazumom o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani (v nadaljnjem besedilu: Sporazum)
                  1
               , v povezavi s predvidenim sprejetjem seznama posameznikov, ki so pripravljeni in sposobni opravljati funkcijo razsodnika.
            
            
               2.Ozadje predloga
            
            
               2.1.Vmesni sporazum o gospodarskem partnerstvu med EU in Slonokoščeno obalo
            
            
               
                  Cilj Sporazuma je vzpostaviti začetni okvir za sporazum o gospodarskem partnerstvu, skladen s Sporazumom iz Cotonouja. Sporazum se začasno uporablja od 3. septembra 2016.
               
            
            
               2.2.Odbor SGP
            
            
               
                  Odbor SGP je skupni institucionalni organ Sporazuma. V členu 73 Sporazuma je določeno, da je Odbor SGP odgovoren za upravljanje vseh področij, zajetih v Sporazumu, in izvajanje vseh nalog, navedenih v njem. Odbor SGP sprejema odločitve s soglasjem. Delovanje Odbora SGP je opisano v poslovniku
                     2
                  . 
               
            
            
               2.3.Predvideni akt Odbora SGP
            
            
               
                  Odbor SGP mora na svoji peti seji dne [datum] sprejeti odločitev o sprejetju seznama razsodnikov (v nadaljnjem besedilu: predvideni akt) v skladu s členom 64 Sporazuma. 
               
               
                  Člen 64(1) Sporazuma določa, da „Odbor SGP izdela seznam 15 posameznikov, ki so pripravljeni in sposobni opravljati funkcijo razsodnika. “
               
               
                  S predvidenim aktom naj bi se izdelal seznam petnajstih posameznikov, ki bi lahko opravljali funkcijo razsodnika v okviru postopka za reševanje sporov v skladu z naslovom V Sporazuma. Sprejetje tega seznama je ključno za dokončanje operativnega okvira za določbe Sporazuma, povezane s preprečevanjem in reševanjem sporov.
               
            
            
               3.Stališče, ki se zastopa v imenu Unije
            
            
               
                  Ta predlog sklepa Sveta določa stališče, ki se v imenu Evropske unije zastopa v Odboru SGP, ustanovljenem z Vmesnim sporazumom o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani, v povezavi z izdelavo seznama posameznikov, ki so pripravljeni in sposobni opravljati funkcijo razsodnika v skladu s členom 64 Sporazuma.
               
               
                  Pogodbenici Sporazuma sta se dogovorili o tem osnutku sklepa, ga parafirali na četrtem zasedanju Odbora SGP dne 27. in 28. novembra 2019 ter bi ga morali ob upoštevanju postopkov odločanja Evropske unije sprejeti na naslednji seji Odbora SGP, ki naj bi potekala konec leta 2020.
               
               
                  Ta sklep je bistven za uveljavljanje določb iz naslova V o preprečevanju in reševanju sporov ter posledično za zagotavljanje nemotenega izvajanja Sporazuma.
               
            
            
               4.Postopkovna pravna podlaga
            
            
               4.1.Postopkovna pravna podlaga
            
            
               4.1.1
                     Načela
            
         
         
            
               
                  Člen 218(9) Pogodbe o delovanju Evropske unije (PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
               
               
                  Pojem „akti s pravnim učinkom“ vključuje akte, ki imajo pravni učinek po pravilih mednarodnega prava, ki urejajo zadevni organ. Vključuje tudi instrumente, ki nimajo zavezujočega učinka po mednarodnem pravu, vendar lahko „odločilno vpliva[jo] na vsebino ureditve, ki jo [sprejme] zakonodajalec Unije“
                     3
                  .
               
            
            
               4.1.2
                     Uporaba v obravnavanem primeru
            
            
               Odbor SGP je telo, vzpostavljeno s sporazumom, in sicer Vmesnim sporazumom o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani.
            
            
               Akt, ki naj bi ga sprejel Odbor SGP, je akt s pravnim učinkom. Predvideni akt bo v skladu s členom 64 Sporazuma zavezujoč v mednarodnem pravu.
            
            
               Predvideni akt ne dopolnjuje ali spreminja institucionalnega okvira Sporazuma.
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1
                     Načela
            
            
               Materialna pravna podlaga za sklep iz člena 218(9) PDEU je odvisna predvsem od cilja in vsebine predvidenega akta, glede katerega se zastopa stališče v imenu Unije. Če ima predvideni akt dva cilja ali elementa in če je eden od teh ciljev ali elementov glavni, drugi pa postranski, mora sklep iz člena 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2
                     Uporaba v obravnavanem primeru
            
            
               Ker se arbitražni postopek v glavnem uporablja na področju trgovine, se glavni cilj in vsebina predvidenega akta nanašata na skupno trgovinsko politiko. Materialna pravna podlaga za predlagani sklep je torej člen 207 PDEU.
            
            
               4.3.Zaključek
            
            
               Pravna podlaga predlaganega sklepa bi moral biti prvi pododstavek člena 207(4) PDEU v povezavi s členom 218(9) PDEU.
            
            
               5.OBJAVA PREDVIDENEGA AKTA
            
            
               Ker bo sklep Odbora SGP spremenil Sporazum, ga je treba po sprejetju objaviti v Uradnem listu Evropske unije.
            
            
               2020/0077 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v Odboru SGP, ustanovljenem z Vmesnim sporazumom o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani, v povezavi s sprejetjem seznama razsodnikov
            
         
         
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije (v nadaljnjem besedilu: PDEU) in zlasti prvega pododstavka člena 207(4) v povezavi s členom 218(9) PDEU, 
            
            
               ob upoštevanju Vmesnega sporazuma o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani (v nadaljnjem besedilu: Sporazum)
                  4
               ,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sporazum je bil v imenu Evropske unije (v nadaljnjem besedilu: Unija) sklenjen s Sklepom 2009/156/ES
                  5
                in se začasno uporablja od 3. septembra 2016.
            
            
               (2)V skladu s členom 64(1) Sporazuma Odbor SGP izdela seznam posameznikov, ki so pripravljeni in sposobni opravljati funkcijo razsodnika.
            
            
               (3)Odbor SGP je pozvan, da na svojem letnem zasedanju dne [datum] v skladu s členom 64(1) Sporazuma sprejme sklep o izdelavi seznama posameznikov, ki so pripravljeni in sposobni opravljati funkcijo razsodnika.
            
            
               (4)Primerno je, da se določi stališče, ki se v imenu Unije zastopa v Odboru SGP, saj bo predvideni sklep za Unijo zavezujoč –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa v Odboru SGP, temelji na osnutku sklepa Odbora SGP glede seznama posameznikov, ki so pripravljeni in sposobni opravljati funkcijo razsodnika, ki je priložen temu sklepu.
            
            
               Člen 2
            
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        UL L 59, 3.3.2009, str. 2.
               
               
                  
                     (2)
                  
                        UL L 194, 31.7.2018, str. 158.
               
               
                  
                     (3)
                  
                        Sodba Sodišča z dne 7. oktobra 2014, Nemčija/Svet, C-399/12, ECLI:EU:C:2014:2258, točke 61 do 64. 
               
               
                  
                     (4)
                  
                        UL L 59, 3.3.2009, str. 3.
               
               
                  
                     (5)
                  
                        UL L 59, 3.3.2009, str. 1.
               
            
      
    ---documentbreak--- 
      
         
               EVROPSKA KOMISIJA
            Bruselj, 12.5.2020
            COM(2020) 193 final
            PRILOGA
            k
            predlogu sklepa Sveta
            o stališču, ki se v imenu Evropske unije zastopa v Odboru SGP, ustanovljenem z Vmesnim sporazumom o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani, v povezavi s sprejetjem seznama razsodnikov
            
               
         
         
            
               OSNUTEK
            
            
               SKLEP ŠT. …/2020 ODBORA SGP,
                  ustanovljenega z Vmesnim sporazumom o gospodarskem partnerstvu 
                  med Slonokoščeno obalo na eni strani 
                  ter Evropsko skupnostjo in njenimi državami članicami na drugi strani,
            
            
               z dne … 
            
            
               o sprejetju seznama razsodnikov
            
            
               ODBOR SGP JE –
            
            
               ob upoštevanju Vmesnega sporazuma o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani (v nadaljnjem besedilu: Sporazum), ki je bil podpisan 3. marca 2009 v Bruslju in se začasno uporablja od septembra 2016, ter zlasti člena 64(1) Sporazuma,
            
            
               ob upoštevanju naslednjega:
            
            
               Sporazum določa, da Odbor SGP izdela seznam 15 posameznikov, ki so pripravljeni in sposobni opravljati funkcijo razsodnika za reševanje sporov, do katerih lahko pride med pogodbenicama –
            
            
               SPREJEL NASLEDNJI SKLEP:
            
            
               Člen 1
            
            
               1.V skladu s členom 64(1) Sporazuma se izdela seznam 15 posameznikov, ki so pripravljeni in sposobni opravljati funkcijo razsodnika; seznam se nahaja v Prilogi k temu sklepu.
            
            
               2.Seznam razsodnikov iz odstavka 1 se izdela brez poseganja v posebna pravila, ki so določena v Sporazumu ali jih lahko sprejme Odbor SGP.
            
            
               Člen 2
            
            
               Seznam razsodnikov iz člena 1 se lahko spremeni s sklepom Odbora SGP, ki se sprejme v skladu s členom 67 Sporazuma.
            
            
               Člen 3
            
            
               Ta sklep začne veljati na dan podpisa.
            
            
               V …, dne …
            
            
               Za Republiko Slonokoščeno obalo
                     Za Evropsko unijo
            
            
               ...
                     …
            
         
         
            
               PRILOGA
            
            
               Seznam razsodnikov (člen 64(1) Sporazuma)
            
            
               Razsodniki, ki jih je izbrala pogodbenica Slonokoščena obala:
            
            
               Abbe YAO – Slonokoščena obala
            
            
               Abdouramane OUATTARA – Slonokoščena obala
            
            
               Joachim BILA AKA – Slonokoščena obala
            
            
               Narcisse AKA – Slonokoščena obala
            
            
               Karim FADIKA – Slonokoščena obala
            
            
               Razsodniki, ki jih je izbrala pogodbenica Evropska unija:
            
            
               Claus Dieter EHLERMANN – Nemčija
            
            
               Giorgio SACERDOTI – Italija
            
            
               Jacques BOURGEOIS – Belgija
            
            
               Pieter JAN KUIJPER – Nizozemska
            
            
               Hélène RUIZ FABRI – Francija
            
            
               Razsodniki, ki sta jih pogodbenici izbrali skupaj:
            
            
               Martial AKAKPO – Togo
            
            
               Anna KOUYATE – Mali
            
            
               Thomas COTTIER – Švica
            
            
               Merit E. JANOW – Združene države Amerike
            
            
               Helge SELAND – Norveška